Vrou vas oor handgranaat, dwelmsMandrax-tablette(argieffoto) Lt.kol. Andre Traut, woordvoerder van die polisie, het gesê die 41-jarige vrou is vasgetrek nadat die polisie ŉ wenk van die publiek ontvang het. “Die vrou se huis, in Stationweg, is deursoek en polisie het ŉ handgranaat, 1188 Mandrax-tablette en ammunisie gevind,” het Traute gesê. Die vrou is aangekla van die besit van ŉ ploftoestel, die onwettige besit van ammunisie en dwelmhandel. Sy sal Vrydag in die plaaslike landdroshof verskyn.